На основу члана 23. тачка ф) Закона о обиљежавању малог оружја, лаког наоружања и припадајуће муниције („Службени гласник БиХ“, број 83/16) и члана 61. став (2) Закона о управи („Службени гласник БиХ“, бр. 32/02 и 102/09), министар спољне трговине и економских односа Босне и Херцеговине доноси

**УПУТСТВО**

**О УСЛОВИМА ЗА ДОБИЈАЊЕ ОВЛАШТЕЊА ЗА**

**ОБИЉЕЖАВАЊЕ ОРУЖЈА И МУНИЦИЈЕ**

**ПОГЛАВЉЕ I - ОПШТЕ ОДРЕДБЕ**

**Члан 1.**

**(Предмет)**

Овим Упутством прописују се услови за добијање овлаштења за обиљежавање оружја и муниције и форма и садржај обрасца захтјева за издавање рјешења, у складу са Законом о обиљежавању малог оружја, лаког наоружања и припадајуће муниције („Службени гласник БиХ“ број 83/16), (у даљем тексту: Закон).

**Члан 2.**

**(Значење израза)**

(1) Изрази кориштени у овом Упутству имају иста значења као и изрази кориштени у Закону.

(2) Изрази кориштени само у мушком или само у женском роду односе се истовремено на оба рода.

**ПОГЛАВЉЕ II - УСЛОВИ ЗА ДОБИЈАЊЕ ОВЛАШТЕЊА ЗА ОБИЉЕЖАВАЊЕ ОРУЖЈА И МУНИЦИЈЕ**

**Члан 3.**

**(Услов за добијање овлаштења за обиљежавање оружјa и муниције Јединственом производном ознаком)**

Обиљежавање оружја и муниције Јединственом производном ознакомможе вршити само лице које је у Министарству спољне трговине и економских односа БиХ (у даљем тексту: Министарство) уписано у Регистар правних лица којима је издата дозвола за обављaње производње наоружања и војне опреме, а које у свом производном програму има заступљену производњу малог оружја, лаког наоружања и припадајуће муниције.

**Члан 4.**

**(Услов за добијање овлаштења за обиљежавање оружјa и муниције Увозном ознаком или Идентификационом ознаком)**

Обиљежавање оружја и муниције Увозном ознаком и/или Идентификационом ознаком може вршити само лице које је у Министарству уписано у Регистар правних лица којима је издата дозвола за обављaње производње наоружања и војне опреме или је од надлежног органа унутрашњих послова овлаштено да се бави прометом оружја и муниције.

**Члан 5.**

**(Услов за добијање овлаштења за обиљежавање оружја и муниције Ознаком о преносу или извозу)**

(1) Обиљежавање оружја или муниције Ознаком о преносу или извозу може вршити државни, ентитетски или локални орган, организација или институција власти, која је носилац залиха и надлежна је за управљање или кориштење оружја и муниције и којем је од стране Министарства издато овлаштење за обиљежавање.

(2) За потребе носиоца залиха и по његовом писменом захтјеву, обиљежавање оружја или муниције из става (1) овог члана може извршити лице које већ има одобрење за обиљежавање оружја и муниције.

**ПОГЛАВЉЕ III - ФОРМА И САДРЖАЈ ОБРАСЦА ЗАХТЈЕВА**

**Члан 6.**

**(Захтјев за добијање овлаштења за обиљежавање оружја и муниције)**

(1) Захтјев за добијање овлаштења за обиљежавање оружја и муниције из чл. 3, 4. и 5. овог Упутства, подноси се Министарству на прописаном обрасцу, који се налази у Прилогу овог Упутства и чини његов саставни дио.

(2) Уз захтјев из става (1) овог члана, подносилац захтјева је дужан доставити:

а) за ознаке из чл. 3. и 5. овог Упутства:

1) садржај ознаке односно назив произвођача, једноставни геометријски симбол или алфа-нумеричку ознаку која се захтијева, односно, предлаже за стављање на оружје и муницију;

2) појашњење елемената ознаке;

3) техничке карактеристике ознаке;

4) прецизирање мјеста стављања ознаке на битном конструкционом дијелу, за сваки модел односно тип оружја или муниције;

5) методу означавања; и

6) доказ о уплаћеној административној такси у износу од 5.00 КМ за подношење захтјева и 15.00 КМ за издавање овлаштења;

б) за ознаке из члана 4. овог Упутства:

1) изјаву подносиоца захтјева о посједовању машине, алата или уређаја за обиљежавање оружја и муниције и о стручној оспособљености кадрова за обављање послова обиљежавања;

2) документ надлежног органа унутрашњих послова за обављање дјелатности промета оружјем и муницијом;

3) прецизирање мјеста стављања ознаке на битном конструкционом дијелу, за сваки модел односно тип оружја или паковање муниције;

4) методу означавања и

5) доказ о уплаћеној административној такси од 5.00 КМ за подношење захтјева и 15.00 КМ за издавање овлаштења.

**Члан 7.**

**(Ступање на снагу)**

Ово Упутство ступа на снагу осмог дана од дана објављивања у „Службеном гласнику БиХ“.

Број: 05-4-02-2599/18

06.07.2018. године

Сарајево

**МИНИСТАР**

**Мирко Шаровић, с. р.**

**- - - - - - - - - - - - - -**

Објављено у „Службеном гласнику БиХ“ број 49/18 од 17.07.2018. године

**Овај текст је за интерну употребу и на исти се не може позивати приликом службене употребе**

**ПРИЛОГ**

|  |  |  |  |  |
| --- | --- | --- | --- | --- |
| **1.** | Назив правног лица: Број захтјева:  Адреса:  Мјесто: Датум подношења захтјева:  Број телефона/факса:  И-мејл: | | | |
| **БОСНА И ХЕРЦЕГОВИНА**  **Министарство спољне трговине и економских односа**  **САРАЈЕВО** | | | | |
| **З А Х Т Ј Е В**  ЗА ДОБИЈАЊЕ ОВЛАШТЕЊА  ЗА ОБИЉЕЖАВАЊЕ | | | ОРУЖЈА | МУНИЦИЈА |
| **2.** | | Јединственом производном ознаком (ЈПО) |  |  |
| **3.** | | Увозном ознаком (УО) |  |  |
| **4.** | | Идентификационом ознаком (ИОО / ИОМ) |  |  |
| **5.** | | Ознакa о преносу или извозу (ОПИ) |  |  |

|  |  |  |  |  |  |  |
| --- | --- | --- | --- | --- | --- | --- |
| **6.** | **ПОДАЦИ ЗА ЈПО,**  **ОПИ, ИОО и ИОМ** | | | | | |
|  | | | на оружју | на паковању оружја | на муницији | на паковању муниције |
| **6.1** | Ознака | |  |  |  |  |
| **6.2** | Метода означавања | |  |  |  |  |
| **Оружје/муниција**  - ливење  - жигосање  - гравирање  - ласерско урезивање  -\_\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_\_  **-**\_\_\_\_\_\_\_\_\_\_\_ | **Паковање**  - висока штампа  - дубока штампа  - равна штампа  - сито штампа  -дигитална штампа  -\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_ |
| **6.3** | Техничке карактеристике ознаке | |  |  |  |  |
| **6.4** | Мјесто ознаке | |  |  |  |  |
|  |  | |  |  |  |  |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| **7.** | **ПОДАЦИ ЗА УО** | | | | |
|  | | | на оружју | на паковању оружја | на паковању муниције |
| **7.1** | Метода означавања | |  |  |  |
|  | **Оружје**  - ливење  - жигосање  - гравирање  - ласерско урезивање  -\_\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_\_ | **Паковање**  - висока штампа  - дубока штампа  - равна штампа  - сито штампа  - дигитална штампа  -\_\_\_\_\_\_\_\_\_\_\_\_\_  -\_\_\_\_\_\_\_\_\_\_\_\_\_ |  |  |  |
| **7.2** | Техничке карактеристике  ознаке | |  |  |  |
| **7.3** | Мјесто ознаке | |  |  |  |
|  |  | |  |  |  |
|  |  | |  |  |  |

|  |  |  |  |
| --- | --- | --- | --- |
| **8.** | **ПОДАЦИ О ОДГОВОРНОЈ ОСОБИ** | Име и презиме: |  |
| Позиција: |  |
| Број телефона/факса: |  |

|  |  |
| --- | --- |
| **9.** | **Документација која се прилаже уз Захтјев**  (у складу са чланом 6. (2) Упутства о условима за добијање овлаштења за обиљежавање оружја и муниције) |
| Име, презиме и позиција Потпис Датум Печат  \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_ ○ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_ | |